stanford-oval/wikipedia huggingface dataset:
Arto Räty
Puolustusministeriön kansliapäällikkönä

Suomen puolustusministeriön kansliapäällikkönä hän toimi 2011–2015, ja hän haki tähän tehtävään uudelle viisivuotiskaudelle yhtenä viidestä hakijasta, ja monet pitivät häntä ennakkosuosikkina ja hänestä povattiin jopa puolustusvoimain komentajaa.
Syksyllä 2015 Sipilän hallituksen puolustusministeri Jussi Niinistön (ps) esitti Rädyn seuraajaksi kuitenkin insinöörikenraalimajuri Jukka Juustia. Poliittisen väännön ja julkisen keskustelun jälkeen hallitus nimitti Juustin, ja Rädyn virkakausi päättyy vuoden 2015 lopussa.
Työryhmä tankkeri-kuljetuskoneiden hankinnasta

Vuonna 2006 Räty johti työryhmää, jonka suosituksena oli hankkia kaksi ilmatankkaus-kuljetuslentokonetta. Tyypiksi työryhmä suositteli Airbusin A330 MRTT -monitoimikonetta, jotka maksavat arviolta 150 miljoonaa eroa kappaleelta. Niiden avulla voitaisiin hankkia kaikille F-18 Hornet -lentäjille ilmatankkauspätevyys ja käyttää niitä pääasiassa Finnairin käytössä, mistä otettuna ne voitaisiin muuttaa vuorokauden kuluessa sotilaallista käyttöä varten.
Aiheesta muualla

Wikimedia Commonsissa on kuvia tai muita tiedostoja aiheesta .
Puolustusvoimat: Arto Räty[vanhentunut linkki]
Victor Noir

Victor Noir.
Victor Noir (oikea nimi Yves Salmon; 27. heinäkuuta 1848 Attigny – 10. tammikuuta 1870 Pariisi) oli ranskalainen lehtimies, jonka murha aiheutti vuonna 1870 toisen keisarikunnan kannatusta heikentäneitä poliittisia levottomuuksia. Hän oli La Marseillaise -nimisen lehden toimittaja.
Noir oli saapunut 10. tammikuuta 1870 kollegansa Ulric de Fonviellen kanssa tapaamaan Ranskan keisari Napoleon III:n serkkua, prinssi Pierre Bonapartea toimittaakseen tälle kaksintaisteluhaasteen toimittaja Paschal Grousset’n puolesta. Tapaamisessa syntyi riita, jonka päätteeksi Bonaparte ampui Noirin. Hänen hautajaisensa Neuillyssä kaksi päivää myöhemmin muuttuivat mellakaksi, joka suuntautui koko keisarikuntaa vastaan. Oikeus vapautti 25. maaliskuuta Bonaparten syytteistä tämän selitettyä Noirin provosoineen häntä läpsäyksellä kasvoihin. Fonvielle kiisti tämän kuvauksen tapahtumista.
Hautamonumentti

Noirin hautamonumentti Père Lachaisen hautausmaalla Pariisissa on naisten suosima nähtävyys. Se esittää Noiria kuolinhetkellä ja siinä on housuissa huomattava pullistuma. Uskotaan, että jos nainen hieroo pullistumaa, suutelee huulia ja pudottaa kukan Noirin hattuun, hän saa hedelmällisyyttä, autuaan seksielämän, puolison ja kauniin rakastajan. Patsaan huulet, nivuset ja kengät kiiltävätkin, vaikka muu on vihertävää hapettunutta pronssia.
Tästä syystä patsas aidattiin vuonna 2004. Varoituskyltti uhkasi syytteellä "siveettömästi hierovia". Naisten vastarinta johti pian aidan repimiseen. Monet naiset ovat sittemmin laittaneet hattuun valokuvia "patsaan avulla" saamistaan lapsista.
Aiheesta muualla

Kuvia tai muita tiedostoja aiheesta Victor Noir Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Puola 
Henkilöt:  DDB 
Muut:  IdRef
Kazuki Nakajima

| Kazuki Nakajima> 中嶋 一貴 |
| --- | --- |
 Kazuki Nakajima vuonna 2009
Henkilötiedot
Syntynyt: 11. tammikuuta 1985 (ikä 40) Okazaki, Aichi, Japani
Kansalaisuus:   Japani
Formula 1 -ura
Aktiivivuodet:  2007–2009
Talli(t):  Williams (2007–2009)
Kilpailuja:  36
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  9
Ensimmäinen kilpailu:  Brasilian GP 2007
Viimeinen kilpailu:  Abu Dhabin GP 2009
Kazuki Nakajima (jap. 中嶋 一貴, Nakajima Kazuki, s. 11. tammikuuta 1985 Okazaki, Aichi, Japani) on japanilainen autourheilija, joka kilpaili Formula 1-sarjassa Williamsilla. Nakajiman isä on entinen F1-kuljettaja Satoru Nakajima. Myös hänen nuorempi veljensä Daisuke on kilpa-ajaja.
Uran alku

Nakajiman ura alkoi kartingilla vuonna 1996. Kolme vuotta myöhemmin hän voitti Suzuka Formula ICA karting-sarjan mestaruuden. Ajettuaan lukuisia hyviä kilpailuja hänet valittiin Toyotan nuorten kuljettajien ohjelmaan.
Vuonna 2003 Nakajima voitti Formula Toyota-luokan mestaruuden. Sieltä hän siirtyi Japanin Formula 3-luokkaan, jossa hän voitti kaksi kauden 20:stä osakilpailusta. Nakajiman sijoitus oli kauden päätteeksi viides. Nakajima jatkoi sarjassa vielä toisen kauden sijoittuen toiseksi.
Nakajima vaihtoi vuonna 2006 Formula 3 Euroseriesiin, jossa hän kilpaili muun muassa Sebastian Vetteliä ja Paul Di Restaa vastaan. Aloitettuaan kautensa vahvasti yhdellä voitolla ja kakkossijalla hän sijoittui lopulta seitsemänneksi tallikavereidensa Kohei Hiraten ja Esteban Guerrierin taakse.
Marraskuussa 2006 Nakajima nimettiin Formula 1-talli Williamsin testikuljettajaksi kaudelle 2007. Nakajiman debyytti Formula 1-autolla tapahtui Fujin radalla marraskuussa 2006, hänen tehdessään neljän kierroksen esittelyajon märissä olosuhteissa.
Nakajima kilpaili GP2-luokassa kaudella 2007 DAMSin kuljettajana. Hänen tallikaverinaan ajoi ranskalainen Nicolas Lapierre. Nakajima ajoi samaan aikaan 7000 kilometrin edestä testejä Williamsille.
Nakajiman kausi GP2:ssa ei tuottanut hänelle yhtään voittoa, mutta hän ajoi kuusi palkintopallisijoitusta, ja oli vuoden paras tulokas. Nakajima voitti viidennellä sijallaan selvästi tallikaverinsa Lapierren.
Formula 1 -ura

Alexander Wurzin lopetettua uransa ennen kauden 2007 viimeistä kilpailua, Nakajima sai Williamsin kilpakuljettajan paikan Nico Rosbergin tallikaverina.
Brasilian GP alkoi Nakijiman osalta heikosti hänen jäätyään 19. lähtöruutuun – reilusti Rosbergin taakse, joka oli kymmenes. Kilpailussa hänen vauhtinsa parani, osoituksena tästä kilpailun viidenneksi nopein kierrosaika. Lopputuloksissa hän onnistui nousemaan kymmenenneksi. Hyvää tulosta varjosti kuitenkin Nakajiman kolarointi varikolla, hänen ajaessaan kahden tallinsa mekaanikon päälle saapuessaan liian kovalla vauhdilla varikkopysähdykselleen.
Formula 1 -ura > Kausi 2008

7. marraskuuta 2007 varmistui että Nakajima jatkaa Rosbergin tallikaverina kaudella 2008. Kauden ensimmäisessä kilpailussa Australiassa Nakajima sijoittui kuudenneksi Rubens Barrichellon hylkäyksen johdosta. Espanjan osakilpailussa hän sijoittui seitsemänneksi voitettuaan tallikaverinsa ensimmäistä kertaa aika-ajossa. Monacossa Nakajima sijoittui seitsemänneksi, ottaen kaksi pistettä tililleen. Yksikään japanilainen kuljettaja ei aiemmin ole onnistunut ajamaan pisteille Monacossa. Britannian osakilpailun vaikeissa oloissa Nakajima ajoi tasavarmasti kahdeksanneksi tienaten jälleen pisteen. Singaporen katuradalla Nakajima sijoittui myös seitsemänneksi, selviytyen ensimmäistä kertaa aika-ajojen kolmanteen osioon. Nakajima sijoittui lopulta viidenneksitoista kerättyään 9 pistettä.
Formula 1 -ura > Kausi 2009

Kaudella 2009 Nakajima ei onnistunut keräämään pistettäkään, vaikka sijoittuikin uransa parhaaseen lähtöruutuun Britannian osakilpailussa. Viidenneltä sijalta lähteneen Nakajiman taktiikka oli kuitenkin heikko ja hän tuli maaliin vasta 11. sijalla. Kauden aikana hän ajoi kahdesti yhdeksänneksi, Unkarissa ja Singaporessa. Nakajiman sopimus Williamsilla päättyi kauden jälkeen.
Formula 1 -ura > Formula 1:n jälkeen

Kaudella 2010 Nakajima pyrki takaisin F1-sarjaan uuden tallin, Stefan GP:n väreissä. Stefan GP:n hakemus sarjaan kuitenkin hylättiin.
Super Formula

Kaudella 2011 Nakajima kilpaili Japanin Formula Nippon -sarjassa, jolloin hän sijoittui toiseksi. Hän voitti Formula Nipponin mestaruuden kaudella 2012 ja vuonna 2014 Super Formula -sarjan mestaruuden.
FIA World Endurance Championship

Vuodesta 2012 lähtien Nakajima on kilpaillut FIA World Endurance Championship -kestävyyssarjassa kilpaillen LMP1-luokan Toyotalla. Hän ja hänen autokuntaansa kuuluneet Wurz ja Lapierre voittivat Fujin 6 tunnin ajon ja sijoittuivat toiseksi Silverstonen 6 tunnin ajossa. Seuraavalla kaudella he voittivat yhden kilpailun. Vuonna 2014 voittoja ei tullut FIA WEC -sarjasta, mutta hän voitti Japanin Super Formulan mestaruuden samana vuonna. Kaudella 2015 Nakajimalla oli epäonnea kilpailemisessa, kun hän kolaroi Span 6 tunnin ajojen harjoituksissa ja mursi nikamansa eikä hän pystynyt uuden autokuntansa Anthony Davidsonin ja Sébastien Buemin kanssa ajamaan kauden aikana kuin yhden palkintokorokesijoituksen. Kaudella 2017 autokunta pystyi ajamaan viisi voittoa, mutta he hävisivät mestaruuden Porschen kuljettajille.
Vuonna 2018 Nakajima osallistui Le Mansin 24 tunnin ajoihin yhdessä Buemin ja Fernando Alonson kanssa, jonka he voittivat Toyotan autolla. He voittivat myös FIA WEC -mestaruuden samana vuonna. Nakajima voitti Le Mansin 24 tunnin ajon uransa aikana kolme kertaa vuosina 2018–2020. Voittoja hän otti kaudella 2019–2020 yhteensä kaksi ja kaudella 2021 puolestaan kolme.
Vuonna 2021 ilmoitettiin, että hän lopettaa kuljettajana otettuaan vastaan varajohtajan roolin Toyota Gazoo Racing Europe -tallissa (ennen nimellä Toyota Motorsport GmbH).
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | Williams | AUS TD | MAL TD | BHR   | ESP   | MON   | CAN TD | USA TD | FRA   | GBR   | EUR   | HUN   | TUR   | ITA   | BEL   | JPN   | CHN TD | BRA 10 |  | 0 | 22. |
| 2008 | Williams | AUS 6 | MAL 17 | BHR 14 | ESP 7 | TUR Kesk. | MON 7 | CAN Kesk. | FRA 15 | GBR 8 | GER 14 | HUN 13 | EUR 15 | BEL 14 | ITA 12 | SIN 8 | JPN 15 | CHN 12 | BRA 17 | 9 | 15. |
| 2009 | Williams | AUS Kesk. | MAL 12 | CHN Kesk. | BHR Kesk. | ESP 13 | MON 15† | TUR 12 | GBR 11 | GER 12 | HUN 9 | EUR 18† | BEL 13 | ITA 10 | SIN 9 | JPN 15 | BRA Kesk. | ABU 13 |  | 0 | 20. |
Formula 1 -tulokset > Kaudet numeroina

| Kausi | Talli | Sijoitus | Osakilpailut | Pisteet | Voitot | Palkinto- sijat | Paalu- paikat | Nopeimmat- kierrokset |
| --- | --- | --- | --- | --- | --- | --- | --- | --- |
| 2007 | Williams-Toyota | 22. | 1 | 0 | 0 | 0 | 0 | 0 |
| 2008 | Williams-Toyota | 15. | 18 | 9 | 0 | 0 | 0 | 0 |
| 2009 | Williams-Toyota | 20. | 17 | 0 | 0 | 0 | 0 | 0 |
| Yhteensä (3 kautta) | Yhteensä (3 kautta) | Yhteensä (3 kautta) | 36 | 9 | 0 | 0 | 0 | 0 |
FIA WEC -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Auto | Luokka | 1 | 2 | 3 | 4 | 5 | 6 | 7 | 8 | 9 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Toyota Racing | Toyota TS030 Hybrid | LMP1 | SEB   | SPA   | LMS Kesk. | SIL 2 | SÃO   | BHR   | FUJ 1 | SHA   |  | 44 | 13. |
| 2013 | Toyota Racing | Toyota TS030 Hybrid | LMP1 | SIL   | SPA Kesk. | LMS 4 | SÃO   | COA   | FUJ 1 | SHA   | BHR Kesk. |  | 37,5 | 12. |
| 2014 | Toyota Racing | Toyota TS040 Hybrid | LMP1 | SIL 2 | SPA 3 | LMS Kesk. | COA   | FUJ 2 | SHA 2 | BHR   | SÃO   |  | 71 | 8. |
| 2015 | Toyota Racing | Toyota TS040 Hybrid | LMP1 | SIL 3 | SPA WD | LMS 8 | NÜR 5 | COA 4 | FUJ 5 | SHA 6 | BHR 4 |  | 75 | 7. |
| 2016 | Toyota Gazoo Racing | Toyota TS050 Hybrid | LMP1 | SIL 16 | SPA 27 | LMS NC | NÜR 5 | MEX Kesk. | COA 5 | FUJ 4 | SHA 3 | BHR 4 | 60 | 8. |
| 2017 | Toyota Gazoo Racing | Toyota TS050 Hybrid | LMP1 | SIL 1 | SPA 1 | LMS 6 | NÜR 4 | MEX 3 | COA 3 | FUJ 1 | SHA 1 | BHR 1 | 183 | 2. |
| 2018–2019 | Toyota Gazoo Racing | Toyota TS050 Hybrid | LMP1 | SPA 1 | LMS 1 | SIL DSQ | FUJ 2 | SHA 2 | SEB 1 | SPA 1 | LMS 1 |  | 198 | 1. |

| 2019–2020 | Toyota Gazoo Racing | Toyota TS050 Hybrid | LMP1 | SIL 2 | FUJ 1 | SHA 2 | BHR 2 | COA 2 | SPA 2 | LMS 1 | BHR 2 |  | 202 | 2. |
| 2021 | Toyota Gazoo Racing | Toyota GR010 Hybrid | Hypercar | SPA 1 | ALG 1 | MNZ 4 | LMS 2 | BHR 2 | BHR 1 |  |  |  | 168 | 2. |
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | DAMS | BHRFEA 17 | BHRSPR 6 | ESPFEA 15 | ESPSPR 7 | MONFEA 10 | FRAFEA 17 | FRASPR 6 | GBRFEA 3 | GBRSPR 3 | EURFEA 3 | EURSPR 3 | HUNFEA 2 | HUNSPR Kesk. | TURFEA 6 | TURSPR Kesk. | ITAFEA DSQ | ITASPR 18 | BELFEA Kesk. | BELSPR 9 | VALFEA 3 | VALSPR 7 | 44 | 5. |
Aiheesta muualla

Kuvia tai muita tiedostoja aiheesta Kazuki Nakajima Wikimedia Commonsissa
Virallinen sivusto
Kazuki Nakajima Twitterissä
Kazuki Nakajima Facebookissa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Japani 
Nakajima Monacon GP:ssä 2008.
Nakajima Belgian GP:ssä 2009.
Anna aikaa

| Anna aikaa Markku Aro |
| --- | --- | --- |

Studioalbumin tiedot
 Äänitetty : 1978
 Studio : Takomo-studiot
 Julkaistu: 1978
 Formaatti: LP-levy (FL 5055)   C-kasetti (FK 5055)
 Tuottaja(t): Veikko Samuli &   Esa Nieminen
 Tyylilaji: iskelmä, pop, disko
 Kesto: 43.44
 Levy-yhtiö: Finnlevy
 Levymerkki: Finnlevy
Listasijoitukset
  Suomi: Ei listasijoitusta.
Markku Aron muut julkaisut
| Markku Aro 1977 | Anna aikaa 1978 | Daniela 1980 |
Singlet albumilta Anna aikaa
 ”Rakkautta viulut soi” Julkaistu: 1978  ”Anna aikaa” Julkaistu: 1978 (FS 71, FS 76)
Anna aikaa on suomalaislaulaja Markku Aron seitsemäs, vuonna 1978 julkaistu studioalbumi. Edellisistä levyistä poiketen albumin kappaleista ei noussut yhtäkään suurta hittikappaletta ja levykään ei yltänyt albumilistalle.
Finnlevy julkaisi albumin vinyylilevynä ja C-kasettina.
Kappalemateriaali

Levyn kahdestatoista kappaleesta yhdeksän on käännöskappaleita, mutta joukossa on peräti kolme suomalaista alkuperää olevaa kappaletta. Levyn avausraitana toimii nimikappale ”Anna aikaa”, joka on käännös englantilaislaulaja Andy Gibbin hittikappaleesta ”Shadow Dancing”. Andy oli nuorin Gibbin veljeskaartista, johon kuuluivat myös Bee Gees -yhtyeessä vaikuttaneet veljekset Barry, Maurice ja Robin. Kaikki Gibbin veljekset ovat osallistuneet kappaleen kirjoittamiseen. Levylle otettiin mukaan myös toinen Gibbin veljesten tekemä kappale, kun Pertti Reponen suomensi kappaleen ”More Than a Woman” nimellä ”Täysi nainen sä oot”. Alkuperäiskappale kuultiin Bee Geesin esittämänä hittielokuvassa Saturday Night Fever – lauantai-illan huumaa (1977). ”Sua ilman laulaa en voi” on Reposen suomentama versio muun muassa Barry Manilow ja lauluduo Carpentersin tulkitsemasta kappaleesta ”Can’t Smile Without You”. ”Sitä tunnetta kaipaan” on suomalaista alkuperää oleva kappale, jonka sävelsi Raul Reiman ja sanoitti Chrisse Johansson. ”Ei pääty kaikki näin” puolestaan on käännös lyhytikäisen brittiläisen rockyhtye Goldien kappaleesta ”Making Up Again”. ”Hae minut tanssiin tänään” on levyn toisen tuottajan Esa Niemisen säveltämä ja sovittama kappale, johon Chrisse Johansson teki sanoituksen. A-puolen päättää Reposen suomentama ”Muokkaa, muovaa”, joka on käännös The Outsiders- ja The American Breed -yhtyeiden tunnetuksi tekemästä poprock-kappaleesta ”Bend Me, Shape Me”.
B-puolen avaa diskokappale ”Rakkautta vain”, joka tunnetaan alun perin australialaislaulaja John Paul Youngin tulkisemana nimellä ”Love Is in the Air”. Aron versio on myös Finnhits-kokoelmalevysarjan yhdeksännellä albumilla. ”Ja rakkautta suo” -kappaleen tulkitsi alun perin alankomaalainen laulaja Arjan Brass nimellä ”Leonie”. Chrisse Johansson suomensi brittiläisyhtye The Dooleysin hittikappaleen ”Love of My Life” nimellä ”Sua tarvinnut oon”. Albumi sisältää myös Markku Aron ainoan oman sävellyksen ”Kun aamu taivaan vaalentaa”. Aro sävelsi kappaleen yhdessä tuottaja Niemisen kanssa. Levyn päättää Olli Ahvenlahden sovittama balladi ”Rakkautta viulut soi”, joka on käännös ranskalaislaulaja Joël Prévostin kappaleesta ”Il y aura toujours des violons”. Prévost osallistui kappaleella vuoden 1978 Euroviisuihin sijoittuen kolmanneksi.
Kappaleet

Anna aikaa – 4.09 (alkup. ”Shadow Dancing”, säv. ja san. Andy, Barry, Robin & Maurice Gibb, suom. san. Chrisse Johansson, sov. Esa Nieminen)
Sua ilman laulaa en voi – 3.22 (alkup. ”Can’t Smile Without You”, säv. ja san. Chris Arnold / David Martin / Geoff Morrow, suom. san. Pertti Reponen, sov. Veikko Samuli)
Sitä tunnetta kaipaan – 3.31 (säv. Raul Reiman, san. C. Johansson, sov. E. Nieminen)
Ei pääty kaikki näin – 3.29 (alkup. ”Making Up Again”, säv. David Black & Pete McDonald, san. D. Black, suom. san. C. Johnsson, sov. V. Samuli)
Hae minut tanssiin tänään – 3.59 (säv. ja sov. E. Nieminen, san. C. Johansson)
Muokkaa, muovaa – 3.51 (alkup. ”Bend Me, Shape Me”, säv. Larry Weiss, san. Scott English, suom. san. P. Reponen, sov. V. Samuli)
Rakkautta vain – 3.46 (alkup. ”Love Is in the Air”, säv. ja san. Harry Vanda / George Young, suom. san. P. Reponen, sov. V. Samuli)
Täysi nainen sä oot – 3.03 (alkup. ”More Than a Woman”, säv. ja san. Barry, Robin & Maurice Gibb, suom. san. P. Reponen, sov. V. Samuli)
Ja rakkautta suo – 4.49 (alkup. ”Leonie”, säv. Arjan Brass, san. R. A. Bergsma, suom. san. C. Johansson, sov. V. Samuli)
Sua tarvinnut oon – 3.05 (alkup. ”Love of My Life”, säv. Ben Findon / Mike Myers, san. B. Findon, suom. san. P. Reponen, sov. V. Samuli)
Kun aamu taivaan vaalentaa – 3.36 (säv. Markku Aro – E. Nieminen, san. C. Johansson, sov. E. Nieminen)
Rakkautta viulut soi – 3.04 (alkup. ”Il y aura toujours des violons”, säv. ja san. Didier Barbelivien – Gérard Stern, suom. san. C. Johansson, sov. Olli Ahvenlahti)
Lähteet:
Tekijät > Muusikoita

Markku Aro – laulu
Olli Ahvenlahti – kapellimestari (12)
Esa Nieminen – kapellimestari, piano ja kosketinsoittimet (1, 3, 5, 11)
Veikko Samuli – kapellimestari (2, 4, 6–10)
Maarit Hurmerinta – taustalaulu (5)
Aimo Jaara ja Irma Tapio – taustalaulu (9)
Irina Milan – taustalaulu (1, 2, 4–8, 10–12)
Markku Johansson – trumpetti (3, 5)
Pentti Lahti – saksofoni (3, 5)
Juha Björninen – kitarat (1, 11, 12)
Heikki Laurila – kitarat (2–8, 10)
Janne Louhivuori – kitarat (2, 4–8, 10)
Heikki ”Häkä” Virtanen – basso (2–8, 10)
Vesa Aaltonen — rummut ja lyömäsoittimet (3, 5)
Heikki Hämäläinen – viulut (2, 4, 6–8, 10)
Seppo Rautasuo ja Jorma Ylönen – viulut (3, 5)
Jaakko Raulamo – sello (4, 7–9)
Lähteet:
Tekijät > Tuotanto

Veikko Samuli & Esa Nieminen – tuottajat
Takomo-studiot (ent. Finnlevy-studiot) / Tom Vuori – äänitys
Erik Uddström – valokuvat & ulkoasu
Jorma ”Joppe” Auersalo – logo
Lähde:
Rengassalama

Rengassalama
Rengassalama on valokuvakameran lisäosa, joka koostuu kahdesta osasta, rengasmaisesta valaisuosasta objektiivin päässä ja salamaosasta salamaistukassa. Ne on yhdistetty kaapelilla.
Rengassalama valaisee kohdetta monesta suuntaa jolloin kohteeseen saadaan tasaisempi valaistus.
Aiheesta muualla

Wikimedia Commonsissa on kuvia tai muita tiedostoja aiheesta .
Seikkaperäinen sivusto lähikuvauksesta
Trifluorimeskaliini

| Trifluorimeskaliini |
| --- | --- |

Tunnisteet
Muut nimet:  2-[3,5-dimetoksi-4-(trifluorimetoksi)fenyyli]etanamiini
CAS-numero:  14780-24-6
PubChem CID:  155884836
Ominaisuudet
Molekyylikaava:  C11H14F3NO3
Moolimassa:  265,228 g/mol
Trifluorimeskaliini (TF-M) on hallusinogeeninen fenetyyliamiini ja meskaliinin muunnos, jossa trifluorometoksiryhmä on korvannut keskeisen metoksiryhmän meskaliinista.
Aineen kehitti ensimmäisen Daniel Trachsel vuonna 2011, lukuisten muiden samankaltaisten kemikaalien kanssa.
Trifluorimeskaliinin havaittiin olevan yksi voimakkaimmista kemikaaleista tässä ryhmässä, ja sen annostukseksi on raportoitu 15–40 mg, 60 mg ollessa "voimakas yliannostus". Se on hidasvaikutteinen, mutta vaikutukset voivat kestää jopa 14–24h tai pidempään.
Aiheesta muualla

isomerdesign.com (englanniksi)
Fenetyyliamiinit eli fenyylietyyliamiinit
| --- | --- |
Amfetamiinit: 3C-E | 4-FMP | 4-MTA | Alfametyylidopamiini  | Amfetamiini  | Bentsfetamiini  | Bromo-DragonFLY | Deksamfetamiini | Dimetoksiamfetamiini | DOB | DOC | DOI | DOM | Efedriini | Fenfluramiini | Katiini | Levoamfetamiini | Levometamfetamiini | Lisdeksamfetamiini | MBDB | MDA | MDE | MDMA | Metamfetamiini | PMA | Pseudoefedriini | Tranyylisypromiini
Katekoliamiinit: Adrenaliini |  Dopamiini | Metyylidopa | Noradrenaliini
Katinonit: 4-bromimetkatinoni | Bupropioni | Katinoni | Mefedroni | Metkatinoni | Dimetyylikatinoni
Muut: 2C-B |  2C-B-FLY | 2CBFly-NBOMe | 2C-C | 2C-D | 2C-E | 2C-F | 2C-I | 2C-N | 2C-SE | 2C-T | 2C-T-2 | 2C-T-4 | 2C-T-7 | 2C-T-8 | 2C-T-21 | 2C-TFM | 25C-NBOMe | 25I-NB34MD | 25I-NBF | 25I-NBMD | 25I-NBOMe | 25P-NBOMe | 25TFM-NBOMe | Allyylieskaliini | Eskaliini | Fenformiini | Fentermiini |  HOT-7 | Meskaliini |  Metyylifenidaatti | Synefriini | Trifluorimeskaliini | Tyramiini
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Trifluoromescaline
Käännös suomeksi
Hannu Tervaharju

Hannu Tervaharju (s. 29. maaliskuuta 1957) on suomalainen basisti ja kielenkääntäjä.
Muusikkona Tervaharju on tunnettu Juice Leskinen Slam -yhtyeen basistina. Hän oli Leskisen hyvä ystävä, Harri Rinne puhuu jopa ”henkien avioliitosta” ja mainitsee heidän nukkuneen käsi kädessä. Leskisen mukaan heillä ”synkkasi oivallisesti”. Vuonna 1981 Leskinen kuitenkin erotti Tervaharjun Slamista, koska väittämän mukaan muuten Safka Pekkonen ja Jari Yliaho uhkasivat jättää yhtyeen. Pekkonen ja Yliaho ovat kuitenkin kertoneet erottamisen liittyneen Leskisen ja Tervaharjun tulehtuneisiin väleihin. Vaikka Slam soittikin vielä sovitut esiintymiset loppuun, käytännössä se hajosi Tervaharjun erottamiseen. Tilanne oli Leskiselle hyvin hankala, ja myöhemmin hän teki eräänlaisena anteeksipyyntönä Dokumentti-albumille kappaleen ”Hannu”. Se on hänen mukaansa ainoa hänen tekemänsä ”mies miehelle -biisi”.
Tervaharju on suomentanut etenkin scifi- ja fantasiakirjallisuutta. Vuonna 2001 hän sai Tampereen kaupungin kääntäjäpalkinnon. Hän on toiminut kansanedustaja Veltto Virtasen avustajana.
Rozdilna

| Rozdilna (Розді́льна) |
| --- | --- |
 lippu:  vaakuna
 Rozdilna
 Koordinaatit: 46.8541°N, 30.0742°E 
Valtio:  Ukraina
Alue:  Odessan alue
Piiri:  Rozdilnan piiri
Perustettu (asema?):  1863
Väkiluku (2021):  17 593
Infobox OKVirheellinen NIMI-arvo: 
Rozdilna (ukr. Роздільна; ven. ) on kaupunki Odessan alueella Etelä-Ukrainassa, 72 kilometriä aluekeskus Odessasta luoteeseen. Rozdilna on Rozdilnan piirin (102 584 as., 2021) hallinnollinen keskus. Kaupungin asukasluvuksi arvioitiin 17 593 (2021).
Kaupungintalo.
Piirihallinnon rakennus Rozdilnassa.
Rozdilnan rautatieasema.
Rozdilnan piirin sairaala.
Aiheesta muualla

Kuvia tai muita tiedostoja aiheesta Rozdilna Wikimedia Commonsissa
Urheiluvuosi 1939

Urheiluvuosi 1939 käsittelee vuoden 1939 merkittäviä uutisia ja tapahtumia urheilussa.
Alppihiihto

Maailmanmestaruuskilpailut Zakopanessa, Puolassa. Saksa voitti kuudesta lajista viisi. Christl Cranz voitti kaikki kolme naisten lajia.
Baseball

World Seriesissä New York Yankees voitti Cincinnati Redsin otteluvoitoin 4–0.
Jääkiekko

Maailmanmestaruuskilpailut Baselissa, Sveitsissä. Kultaa voitti Kanada, hopeaa sai Yhdysvallat ja pronssille sijoittui Sveitsi.
Stanley Cupin voitti Boston Bruins.
Koripallo

Miesten Euroopan-mestaruuskilpailut Kaunasissa, Liettuassa. Liettua voitti kultaa, Latvia sai hopeaa ja Puola sijoittui pronssille.
Nyrkkeily

Yhdysvaltalainen Joe Louis puolusti menestyksekkäästi ammattinyrkkeilyn raskaan sarjan maailmanmestaruuttaan voittamalla 25.1. New Yorkissa John Henry Lewisin teknisellä tyrmäyksellä ensimmäisessä erässä, 17.4. Los Angelesissa Jack Roperin tyrmäyksellä ensimmäisessä erässä, 28.6. New Yorkissa Tony Galenton teknisellä tyrmäyksellä neljännessä erässä ja 20.9. Detroitissa Bob Pastorin tyrmäyksellä 11. erässä.
Paini

Kreikkalais-roomalaisen painin Euroopan-mestaruuskilpailut Oslossa, Norjassa. Ruotsi voitti kolme kultamitalia, Suomi kaksi sekä Saksa ja Viro yhden.